朱峥嵘

朱峥嵘，出生勒上海，足球运动员，退役前踢个是前锋。

 职业生涯 
朱峥嵘是根宝足球基地培养个球员。效力上海东亚个辰光，因为朱峥嵘勒垃重大比赛里向经常性打进关键进球，伊勒垃球队里向叫“福将”。2007年中乙半决赛，朱峥嵘一记头球绝杀，帮助东亚成功冲甲。2012年中甲第27轮客场挑战哈尔滨毅腾个辰光，替补出场个朱峥嵘勒垃禁区外一脚世界波远射帮助上海东亚锁定胜局，提前三轮冲上中超。2013年中超联赛第三轮上海上港客场打大连阿尔滨个比赛中，朱峥嵘打进两球，帮助球队逆转逼平对手。头一粒进球也是伊勒垃中超打进个头一球。伊段辰光个上海上港主教练高洪波评价朱峥嵘“踢球比较有灵气”，像年轻辰光个高洪波自家，只弗过朱峥嵘身体对抗还要再提高。

2016年6月21号，朱峥嵘畀上海上港租借去梅州客家，随后辗转梅州客家、苏州东吴、南通支云。2019年，伊转会加盟昆山FC，随队获得2022年中甲联赛冠军。昆山FC解散以后，朱峥嵘勒垃2023年8月份跑到同济大学读书，跟咾上海同济大学足球队踢仔2023年中冠联赛，2024年6月份毕业以後退役。

 参考 

Category:在世个人物
Category:朱姓
Category:上海籍足球运动员